stanford-oval/wikipedia huggingface dataset:
נועם שוהם
קריירה

שוהם החל לשחק בקבוצות הנוער של מכבי תל אביב בגיל 6, ועלה לקבוצה הבוגרת בתחילת עונת 1987/1988. לאחר שנתיים עזב את הקבוצה ושיחק עונה אחת במכבי רמת עמידר ועונה אחת בהפועל אשקלון. לקראת עונת 1991/1992 חזר שוהם למכבי תל אביב וזכה איתה במספר תארים. שוהם ערך הופעה אחת בנבחרת ישראל, במשחק ידידות נגד נבחרת נבחרת קפריסין ב-1992.
שוהם עזב את מכבי תל אביב בשנת 1997, ולאחר חצי עונה בעירוני ראשון לציון, הצטרף שוהם למכבי נתניה שהייתה בליגה השנייה, וכקפטן הקבוצה היה גורם משמעותי בעליית הקבוצה לליגה הראשונה בעונת 1998/1999. לאחר מכן שיחק גם בהפועל באר שבע, הפועל כפר סבא והפועל צפרירים חולון, במדיה נפצע לפני פתיחת העונה, פציעה אשר השביתה אותו למשל כל העונה. עונה לאחר מכן עבר לשחק בהפועל בית שאן מהליגה הארצית (הליגה השלישית בזמנו), והעביר את שארית הקריירה שלו בליגות הנמוכות.
לאחר פרישתו, מונה שוהם למאמן קבוצת הנוער של הפועל הרצליה, ולאחר מכן שימש גם כמנהל המקצועי של מחלקת הנוער. בשנת 2011 מונה לתפקיד עוזרו של בני טבק, מאמן הקבוצה הבוגרת של המועדון.
בעונת 2013/2014 מונה לראשונה למאמן בוגרים בקבוצת הפועל הוד השרון מליגה ב', ובעונתו הראשונה בקבוצה העפיל עמה לליגה א'. ב-9 ביולי 2015 מונה למאמן הפועל הרצליה. בפברואר 2018 מונה למאמן מ.ס דימונה מליגה א' דרום, אולם עזב אותה לאחר כחודש לטובת הפועל ניר רמת השרון מהליגה הלאומית. בעונה הבאה חזר לקדנציה נוספת כמאמן הפועל בקעת הירדן, אולם עזב אותה בפברואר 2019 עקב חוסר הצלחת הקבוצה תחתיו. באותו החודש חזר שוהם לקדנציה נוספת כמאמן הפועל ניר רמת השרון במקומו של אלי כהן שפוטר. ב-28 באוקטובר פוטר מתפקידו ב-7 בינואר 2020 מונה למאמן הפועל אום אל-פחם. ב-6 במרץ פוטר מתפקידו. ב-14 ביוני 2022 מונה למאמן הפועל כפר שלם.בסיום עונת 2023/2024 העפיל עם הקבוצה לליגה הלאומית.
תארים

מכבי תל אביב
אליפות (3): 1991/1992, 1994/1995, 1995/1996
גביע המדינה (2): 1993/1994, 1995/1996
גביע הטוטו (1): 1992/1993
הערות שוליים

↑  "מועדון שחקני העבר: השמאלית של נועם שוהם - מועדון הכדורגל מכבי תל אביב". מועדון הכדורגל מכבי תל אביב. 2017-11-08. נבדק ב-2017-11-08.
1 2  יואב בורוביץ'‏, נועם הגיע עד לבית שאן, באתר וואלה, 24 באוקטובר 2002
↑  אלמוג שריד, נועם שוהם: "התנהגתי כמו אידיוט ושילמתי מחיר כבד", באתר nrg‏, 2 ביוני 2011
↑  אייל לוי, סיפורו של נועם שוהם: "אני משלם על הטעויות שעשיתי", באתר nrg‏, 30 בדצמבר 2004
↑  נמצא לו מחליף: נועם שוהם סיכם בדימונה, באתר שבע, 17 בפברואר 2018
↑  מיכאל וייסרמן, ‏‏נועם שוהם יאמן את רמת השרון לפחות עד סיום העונה, באתר ספורט1, 19 במרץ 2018
↑  מיכאל וייסרמן, אורי קרגולה סיכם בבקעה, נועם שוהם עזב, אתר דאבל פס, 10 בפברואר 2019
↑  מיכאל וייסרמן, ‏‏משחק הכיסאות ברמה"ש: אלי כהן פוטר, נועם שוהם חזר, באתר ספורט1, 25 בפברואר 2019
↑  רועי נעים, ‏נועם שוהם פוטר מרמה"ש, הוכנבוים מונה במקום, באתר ONE‏, 28 באוקטובר 2019
↑  שקד עמירם, ‏שוהם חתם בא. א. פאחם, ברקוביץ' במו"מ עם נצרת, באתר ONE‏, 7 בינואר 2020
↑  שקד עמירם, ‏גם זה לא עבד: נועם שוהם פוטר מאום אל פאחם, באתר ONE‏, 6 במרץ 2020
↑  יונתן גינזבורג, ‏נועם שוהם חתם בכפר שלם: המטרה - לעלות ליגה, באתר ONE‏, 14 ביוני 2022
Adore

Adore (בעברית: לְהַעֲרִיץ) הוא סינגל שהוקלט על ידי המוזיקאי והמפיק המוזיקלי ההולנדי קשמיר קאט, ביחד עם הזמרת-יוצרת האמריקאית אריאנה גרנדה, מתוך אלבומו, 9. השיר יצא לאור ב-3 באוקטובר 2015, על ידי חברות התקליטים פרינדס קיפ סיקרט ואינטרסקופ רקורדס, כסינגל מתוך האלבום.
השיר הגיע למקום ה-93 במצעד הבילבורד הוט 100.
רקע וכתיבה

השיר נכתב על ידי קנת' "בייביפייס" אדמונדס, ג'רמיה פלטון, מגנוס אוגוסט הויברג, בנג'מין לוין, פדר לוסנגארד, עמר מאליק ודריל סימונס והופק על ידי קשמיר קאט, לידו ובני בלנקו. במגזין USA Today דורג השיר כאחד מ-50 השירים הטובים ביותר שיצאו בשנת 2015, תוך שהופנתה כלפיו ביקורת חיובית.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-43 מיליון השמעות.
הצלחה מסחרית

השיר זכה להצלחה כאשר הצליח להיכנס למצעד הבילבורד הוט 100, שם התברג במקום ה-93 בשיאו. בנוסף לכך, הוא התברג במקום ה-27 במצעד השירים האורבניים של פלנדריה. את השיר ביצעו השניים לראשונה במהלך סיבוב ההופעות השני של גרנדה, "The Honeymoon Tour".
הווידאו קליפ הרשמי של השיר פורסם ב-2 במרץ 2015, וזכה להצלחה כאשר צבר למעלה מ-16.1 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | 93 |  |
|  פלנדריה | אולטראטופ 50 | 27 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 1 באוקטובר 2015 | הזרמת מוזיקה • הורדה דיגיטלית | שוגר |  |
חווה מולאן

איור של חווה מולאן
מולאן ואביה
זהו שם סיני; שם המשפחה הוא .
חְװַה מולאן (בכתב סיני: 花木蘭) הייתה לוחמת אגדתית סינית, אשר על פי המסופר התגייסה לצבא הסיני כדי להציל את אביה הזקן מגיוס.
הסרטים "מולאן", "מולאן 2" ו”מולאן" של חברת וולט דיסני מבוססים באופן רופף על חייה, ועל שמה נקרא מכתש חואה מולאן שעל נוגה.
עלילה

הרקע ההיסטורי לסיפורה של מולאן אינו וודאי, על פי המקור המוקדם ביותר לסיפורה "הבלדה של מולאן" (木蘭辭) היא חיה בתקופת השושלות הדרומיות והצפוניות (420–589). הסופר שו ווי (徐渭) שפעל בתקופת שושלת מינג במחזהו "האישה מולאן" (雌木蘭) משייך אותה לשושלת וויי הצפונית (386–536) ואילו מקורות מאוחרים יותר מציבים אותה בתקופת שושלת טאנג.
"הבלדה של מולאן" מתחילה כך:
קול אנחה ועוד אנחה,

באשר מולאן אורגת בפתח.
אין רחש של נול אריגה,

רק של ילדה מקוננת.
שאל אותה על מי היא חושבת,

שאל אותה למי היא עורגת.
הבלדה מתארת כיצד קיסר סין מורה על גיוס של גבר אחד מכל משפחה, כדי להגן על סין מפני פולשים. לחואה מולאן יש רק אח אחד, והוא עדיין ילד, כך שאביה נאלץ להתגייס לצבא אולם הוא זקן וחלש. על כן חואה מולאן לובשת בגדי גבר ומתגייסת לצבא במקומו. היא משרתת בצבא במשך עשר שנים, ולאחר המלחמה חוזרים הלוחמים חזרה לסין. חואה מולאן מסרבת לקבל את התגמול המוצע לה, ומבקשת רק סוס מהיר כדי לרכוב חזרה לביתה. היא מתקבלת בשמחה בידי משפחתה, לובשת חזרה את בגדי האישה ומציגה עצמה בפני חבריה מהצבא שמזדעזעים מכך שבמשך עשר שנים חיו בחברתה של אישה בלי לדעת זאת.
"... פושטת את גלימת הקרב,

ולובשת את בגדי הישנים.
מסרקת את שערי הדליל באדן החלון,

ומתאפרת מול המראה.
יוצאת לראות את חברי לנשק,

הם מופתעים ונדהמים:
'נסענו יחד עשר שנים,

ולא הבחנו שמולאן היא אשה!'
מקורות אחרים מוסרים סוף טרגי יותר על פיו, מולאן נופלת בשבי ונחקרת בידי בתו של מפקד האויבים, אשר מגלה את היותה אשה והשתיים הופכות לידידות. מולאן משוחררת לחזור לביתה, אולם מגלה שאביה כבר מת ואמה נישאה לאדם זר. הקיסר מנסה לספח אותה להרמונו אולם היא מסרבת ומתאבדת.
הערות שוליים

↑  Venus Crater Database, $name, www.lpi.usra.edu
1 2  הבלדה של מולאן בתרגום לאנגלית
| --- | --- |
בקרת זהויות :  NLI: 987008749388005171  GND: 101576200X  LCCN: nb2015004817  VIAF: 315180132   WorldCat (עם VIAF): 315180132
בועות של אהבה

| --- | --- |
כרזת הסרט
כרזת הסרט
 בימוי:  מייקל הופמן
 הופק בידי:  אהרון ספלינג, אלן גרייסמן
 תסריט:  רוברט הרלינג, אנדרו ברגמן
 עריכה:  גארת' קרייבן
 שחקנים ראשיים:  סאלי פילד  קווין קליין
 מוזיקה:  אלן סילבסטרי
 צילום:  אולי שטייגר
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  פרמאונט
 שיטת הפצה:  וידאו על פי דרישה 
 הקרנת בכורה:  31 במאי 1991
 משך הקרנה:  122 דקות
 שפת הסרט:  אנגלית
 סוגה:  קומדיה רומנטית, סרט להט"בי 
 תקציב:  25,000,000 דולר
 הכנסות:  36,500,000 דולר
 הכנסות באתר מוג'ו:   soapdish
 דף הסרט ב־IMDb
 
בועות של אהבה (באנגלית: Soapdish) הוא סרט קומדיה אמריקאי משנת 1991 בבימויו של מייקל הופמן, עם סאלי פילד, קווין קליין, וופי גולדברג ורוברט דאוני ג'וניור בתפקידים הראשיים.
התסריט הוא פרודיה מופרעת על התככים מאחורי הקלעים של אופרת סבון יומית פופולרית שהמדרוג שלה יורד, אבל המאורעות בחיי השחקנים מושכים יותר מהעלילה המטופשת של אופרת הסבון.
קווין קליין היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. הוא היה מועמד גם לפרס הקומדיה האמריקאי (אנ') ביחד עם סאלי פילד, וופי גולדברג וקת'י מוריארטי.
תקציר העלילה

סלסט טלברג (סאלי פילד) היא שחקנית טלוויזיה פופולרית שמופיעה זמן רב באופרת הסבון "גם השמש שוקעת". שחקנית נוספת היא מונטנה מורהד (קת'י מוריארטי) שרוצה לתפוס את מקומה של סלסט. היא מבטיחה למפיק הראשי, דייוויד ברנס (רוברט דאוני ג'וניור) שתיענה לדרישותיו המיניות אם יצליח להחליף את סלסט. דייוויד פוקד על התסריטאית הקבועה רוז שוורץ (וופי גולדברג) לשנות את התסריט כך שהצופים ישנאו את הדמות של סלסט לאחר שדקרה נערה אילמת בתור לחלוקת אוכל.
לורי קרייבן (אליזבת שו) היא "אחייניתה" של סלסט ומצליחה להתגנב לאולפן ולהשפיע על המפיקה (קארי פישר) לקבל אותה בתפקיד קטן כנערה אילמת שעומדת בתור לחלוקת אוכל ומנסה לדקור את המחלקת (סאלי פילד). סלסט מזהה אותה תוך כדי הצילומים ומחבקת אותה, המפיק הראשי אדוארדס (גארי מרשל) מרוצה ותוכניתו של דייוויד נכשלה.
מונטנה לוחצת על דייוויד והוא מחליט להכניס לתוכנית את ג'פרי אנדרסון (קווין קליין) שהיה פעם בן הזוג של סלסט ונדחה על ידה, מאז הקריירה שלו בשפל וכעת הוא מופיע בתפקיד וילי לומן במחזה מותו של סוכן בפני קשישים בבית אבות בפלורידה. ג'פרי קופץ על המציאה וסלסט מתעלפת כשהיא רואה אותו.
כעת סלסט, ג'פרי ולורי מופיעים ביחד בסדרה. מתחיל "רומן אהבה" בין לורי וג'פרי. סלסט עוקבת אחריהם וכאשר ג'פרי מזמין את לורי לחדרו, סלסט עולה על מעקה גבוה כדי להציץ וכמעט נופלת ומי שמציל אותה הוא ג'פרי המופתע.
הצילומים נמשכים עד שבסצנה אינטימית בין ג'פרי ולורי סלסט מתפרצת, מפרידה ביניהם ומכריזה כי לורי היא למעשה בתם, דבר המעלה מאד את מדרוג הסדרה.
מונטנה מכריזה כי היא בהיריון מג'פרי אך רוז מגלה קבל עם ועדה כי היא למעשה גבר טרנסג'נדר. המדרוג מזנק שוב לשביעות רצונו של אדוארדס.
מונטנה בורחת והמשפחה מתאחדת לסוף טוב.
צוות השחקנים

| שם השחקן/ית | שם הדמות | הערות |
| --- | --- | --- |
| סאלי פילד | סלסט טלברג | שחקנית |
| קווין קליין | ג'פרסון אנדרסון | שחקן |
| רוברט דאוני ג'וניור | דייוויד ברנס | מפיק |
| קת'י מוריארטי | מונטנה מורהד | שחקנית |
| אליזבת שו | לורי קרייבן | בתם של סלסט וג'פרסון |
| וופי גולדברג | רוז שוורץ | תסריטאת |
| קארי פישר | בטסי שרון | מפיקה |
| גארי מרשל | אדמונד אדוארדס | מנכ"ל רשת טלוויזיה |
| טרי האטצ'ר | אריאל מלוני | שחקנית |
| בן שטיין |  | מפיק |
| פול ג'והנסון | "בולט" | שחקן |
סקון (לחמנייה)

| --- | --- |

סקונס עם ריבה ושמנת עשירה
 
 מאכלים
 סוג:  quick bread 
 מוצא:  בריטניה בריטניה
 מרכיבים עיקריים:  חיטה, שעורה או שיבולת-שועל
 
מגוון סוגי סקונס, מלמטה בכיוון השעון: סקונס "טאטי" נמרחים בחמאה (המשולשים), סקון גבינה, סקונס "טריאקל" - מבריק ושטוח, סקון חלב מעל סקון פירות.
צורת הגשה מסורתית של סקונס: חצויים, עם ריבה ושמנת עשירה
סקון (באנגלית: Scone; מוכרת בצורת הרבים סקונס) היא לחמנייה מלוחה או מתוקה מהמטבח האנגלי והסקוטי. היא נאפית מחיטה, שעורה או שיבולת-שועל, בדרך כלל עם אבקת אפייה או מתפיח אחר.
אטימולוגיה

על פי מילון מרים ובסטר, ייתכן שמקור השם scone במילה ההולנדית "schoonbrood" (לחם לבן), המורכבת מ-schoon (טהור, נקי) ומ-brood (לחם). בארצות הברית השם "סקונס" מתייחס לגרסאות המתוקות של המאפה, בעוד הגרסאות המלוחות מכונות "ביסקט". בקנדה מכנים את כל הסוגים "ביסקט".
סוגים

בבריטניה היא עיגול או משולש (שנחתך מעיגול גדול), בארצות הברית היא לעיתים גדולה יותר ומלבנית, ונאפית יבשה יותר ואף פירורית. סקונס תעשייתיות הן בדרך כלל בצקיות יותר מאלו הביתיות.
סקונס אנגלים מכילים לרוב צימוקים, דומדמניות, גבינה או תמרים. בארצות הברית, סקונס הנמכרים בבתי קפה ממולאים לרוב באוכמניות, חמוציות, אגוזים ואפילו פתיתי שוקולד, ואף ממתק "עדשים" משוקולד. מילויים מסורתיים יותר, הן בבריטניה והן בארצות הברית, הם תבלינים כמו פרג וקינמון.
בסקוטלנד ואלסטר הגרסאות המלוחות כוללות סקונס סודה לשתייה, הידועים גם כ"פארל" (לחם שטוח משולש, הנוצר כתוצאה מחיתוך של עיגול לארבעה) וסקונס תפוחי אדמה המכונים "טאטי", הדומים לפנקייק קטנים, דקים ומלוחים, עשויים מקמח תפוחי אדמה ומזכירים את ה"לאטקעס" – לביבות תפוחי אדמה יהודיות. סקונס תפוחי אדמה מוגשים לרוב מטוגנים כחלק מארוחת בוקר סקוטית.
סקונס הם מרכיב בסיסי בשעת התה בסגנון דבונשייר, מכונים גם "סקונס של תה" ו"סקונס שמנת".
סקונס צלויים הם סקונס המטוגנים ולא נאפים. ישנן גרסאות המכילות או מצופות גבינה, בצל, בייקון ועוד. בשפה הסקוטית סקונס כאלו מכונים "גרידל". בניו זילנד שם זה משמש לתיאור כל גרסאות הסקונס, המהווים חלק חשוב בארוחות מסורתיות.
הערות שוליים

↑  הערך "scone" במילון מרים ובסטר
| --- | --- |
בקרת זהויות :  NLI: 987007532046805171  LCCN: sh87006148
בנצי (דמות)

| --- | --- |

 הופעה ראשונה:  אסקימו לימון
 הופעה אחרונה:  בלוז לקיץ- מגולם בפעם האחרונה על ידי יפתח קצור אסקימו לימון: החגיגה נמשכת- גילום הדמות על ידי אלעד סטפנסקי
 יוצרים:  בועז דוידזון
 גילום הדמות:  יפתח קצור
 מידע
 גזע:  אדם
 מין:  זכר
 דמויות קשורות
 משפחה:  סוניה (אמא), רומק (אבא), פרידה (בת דודה של אמו)
 חברים:  מומו, יודל'ה
בנציון וייס או בקיצור בנצי היא דמות בדיונית מסדרת סרטי "אסקימו לימון", אחד מגיבורי סרטי הסדרה.
בנצי הוא נער החי בתל אביב בשנות החמישים, הוא בן יחיד להוריו סוניה ורומק שעלו מפולין, חברו הטוב הוא מומו, הוא מתאהב בנילי אשר מאוהבת במומו, לאחר שמסתבר שנילי בהריון כתוצאה ממערכת יחסים עם מומו הוא נפרד ממנה, כתוצאה מכך בנצי מסתכסך עם מומו, הוא עוזר לנילי להתמודד עם המצב שנקלעה אליו, הוא עוזר לה לגייס כסף על מנת לבצע הפלה ובין היתר מוכר את אופניו בשביל כך, הוא אף מלווה אותה בתהליך, בסוף הסרט בנצי הולך למסיבת יום ההולדת של נילי אך כשהוא בא למטבח הוא מגלה את נילי ומומו מתנשקים וליבו נשבר.
בסרט השני "יוצאים קבוע" בנצי מתאהב בתמי, אך היא מסרבת בתחילה לקיים יחסי מין איתו, בעוד ברכה, חברתו של יודל'ה מאוהבת בו בסתר.
בסרט "שפשוף נעים" בנצי הוא חבר של נורית אך נילי חוזרת לעיר ומעוררת רגשות בבנצי, לאחר מכן מתברר כי נילי מרבה להחליף בני זוג בתדירות גבוהה.
בסרט "ספיחס" הוא מתגייס לצבא ומתאהב בחיילת רינה גרין, אשר בתחילה הוא מעמיד בפניה פנים שהוא קצין.
בסרט "רומן זעיר" הוא מפתח מערכת יחסים עם גילי, אחות של מומו.
בסרט "הרימו עוגן" עובד כמלח בספינת תענוגות, הוא מתאהב בדנה, בתו של רב החובל אך אביה לא מסכים שבתו תצא עם מלח פשוט.
בנצי גולם על ידי יפתח קצור, בסרט החידוש לסדרה "אסקימו לימון: החגיגה נמשכת" הוא גולם על ידי אלעד סטפנסקי, בסרט העיבוד האמריקאי לאסקימו לימון "הבתול האמריקאי האחרון" הדמות המקבילה לבנצי היא גרי והיא גולמה על ידי לורנס מונסון.
הדמות מבוססת על הבמאי ויוצר הסרט בועז דוידזון.
קוי סטיוארט

| --- | --- |

סטיוארט, 2016
 לידה:  24 ביוני 1998 (בן 26) קולומביה, קרוליינה הדרומית, ארצות הברית ארצות הברית 
 שם לידה:  Tyson Coy Stewart 
 מדינה:  ארצות הברית 
 תקופת הפעילות:  מ-2010 
 פרופיל ב-IMDb
 
טייסון קוי סטיוארט (באנגלית: Tyson Coy Stewart; נולד ב-24 ביוני 1998) הוא שחקן וראפר אמריקאי.
ביוגרפיה

סטיוארט נולד בקולומביה, קרוליינה הדרומית. התעניינותו במשחק החלה כשהחל לצטט שורות מסדרות טלוויזיה פופולריות. לאחר מכן הצטרף לסוכנות השחקנים "DeAbreu Modeling and Consulting" שממוקמת בקולומביה, לפני שקיבל תפקיד משחק ראשון בהפקה מקומית של המחזה "צימוק בשמש".
קריירה

בשנת 2010, סטיוארט החל את הקריירה שלו כשגילם את קווין קינגסטון בסיטקום של רשת TBS,‏ "Are We There Yet?". שנה לאחר מכן, זכה קוי בפרס האמנים הצעירים לשחקן המשנה הצעיר הטוב ביותר בקומדיה או דרמה על תפקידו כקווין בסדרה.
בשנת 2011, הוא הופיע ב-12 פרקים של סדרת הטלוויזיה "The Electric Company", שם גילם את מרקוס בארנס.
בינואר 2012 פרסם אביו של קוי, דרק סטיוארט, ספר עיון שכותרתו "המסע הבלתי סביר" המתאר את מסעו של קוי בעסקי השעשועים.
בשנת 2015, הוא גילם את התפקיד של טרוי דיקסון בסדרה המקורית של ניקלודיאון "בלה והבולדוגס".
בשנת 2016, הוא גילם את חאווייר בסדרת האינטרנט האימה הקומית "Welcome to Howler".
באוגוסט 2017 מילא קוי סטיוארט את התפקיד הראשי בקליפ ובסרט הקצר של השיר "1-800-273-8255" של הראפר לוג'יק העוסק בסוגיות הומוסקסואליות והתאבדות. בנובמבר אותה שנה פורסם כי סטיוארט לוהק לתפקיד בסדרת הטלוויזיה "סוכני S.H.I.E.L.D.". בסוף 2018 לוהק סטיוארט לתפקיד חוזר בסיטקום של נטפליקס "מר איגלסיאס".
בשנת 2022 שיחק לצד מרגרט צ'ו בסרט הקומדיה העצמאי "I, Challenger" שביים וכתב פול בויד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | Deadly Detention | קווין |  |
| 2019 | Devil's Whisper | גאווין |  |
| 2022 | I, Challenger | לוגן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | הגליידס (אנ') | דקלן | פרק: "Mucked Up" |
| 2010–2013 | Are We There Yet? | קווין קינגסטון-פרסונס | תפקיד ראשי (3 עונות); 82 פרקים |
| 2010–2011 | The Electric Company | מרטי בונדס / מרקוס בארנס | תפקיד אורח (עונה 2) תפקיד ראשי (עונה 3); 13פרקים |
| 2013 | גוד לאק צ'ארלי | וורן | פרק: "The Bug Prom" |
| 2015–2016 | בלה והבולדוגס | טרוי דיקסון | תפקיד ראשי (2 עונות); 40 פרקים |
| 2016 | NCIS | ברנדון קונווי | פרק: "Home of the Brave" |
| 2016–2017 | WTH: Welcome to Howler | חאבייר | סדרת רשת; 7 פרקים |
| 2017 | House of the Witch | דאקס | סרט טלוויזיה של Syfy |
| 2017–2020 | סוכני S.H.I.E.L.D. | פלינט | 9 פרקים |
| 2019 | הרשימה השחורה | וונטאה ג'ונס | 6 פרקים |
| 2019–2020 | מר איגלסיאס (אנ') | לורנזו | 18 פרקים |
| 2020 | קיפו ויצורי הפלא (אנ') | בנסון מקלר | דיבוב; 29 פרקים |
| 2021 | בית המשפט! | דריוס מור | פרק: "Almost the Meteor" |
| 2022 | האנטומיה של גריי | ברונו | פרק: "Wasn't Expecting That" |
| 2022 | משפחה אחת (אנ') | גודז סאן | פרק: "Remember the New Addition to the Family?" |
| שנה | כותרת | אמן |
| --- | --- | --- |
| 2017 | 1-800-273-8255 | לוג'יק עם אלסיה קארה, חאליד |
הערות שוליים

↑  Coy Stewart Interview Interview. July 2010. Portrait magazine.(הקישור אינו פעיל, September 2017)
↑  Abrams, Natalie (2 בנובמבר 2017). "Meet the new season 5 'Agents of S.H.I.E.L.D.' cast members — first look". Entertainment Weekly. נבדק ב-26 באוקטובר 2019. {{cite web}}:  (עזרה)
↑  Petski, Denise (30 באוקטובר 2018). "'Mr. Iglesias': Megyn Price & Coy Stewart To Recur In Netflix Comedy Series". Deadline. נבדק ב-26 באוקטובר 2019. {{cite web}}:  (עזרה)
About Damn Time

About Damn Time הוא סינגל שהוקלט על ידי הזמרת-יוצרת האמריקאית ליזו, מתוך אלבום האולפן הרביעי שלה, Special. השיר יצא לאור ב-14 באפריל 2022, כסינגל המוביל מתוך האלבום. השיר הגיע לעשירייה הראשונה באוסטרליה, קנדה, אירלנד, ניו זילנד והממלכה המאוחדת ולעשרים העליונים בארצות הברית.
השיר הגיע למקום ה-4 במצעד הבילבורד הוט 100.
השיר מועמד לפרס המוזיקה האמריקאית בקטגוריה שיר הפופ/רוק האהוב ביותר, ולשיר השנה לשנת 2022, בפרס בחירת הקהל, כאשר זכה באחרון.
בטקס פרסי הגראמי 2023, השיר זכה בפרס ׳תקליט השנה׳.
רקע וכתיבה

הפזמון של השיר כולל דגימה של פסנתר הלוקה מהמנגינה של "Hey DJ" משנת 1984. ראניה אניפטוס מבילבורד אמרה של-"About Damn Time" יש פזמון "שגורם להרגשה טובה". רייצ'ל ברודסקי מ-Stereogum תיארה את השיר כ"גזרת פאנק-פופ עם צלילים קלאסיים בחלקם". באופן דומה, הסכימו עימה ב-NME.
בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-45 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של ליזו ב-15 באפריל 2022, יום לאחר שיצא כסינגל רשמי ברחבי העולם. ביים אותו כריסטיאן ברסלאור.
נכון למאי 2022, מונה הצפיות של הקליפ עומד על למעלה מ-23 מיליון צפיות.
הקליפ המלווה לשיר הועמד לארבעה פרסים בטקס פרסי הווידאו קליפים של MTV לשנת 2022 בקטגוריות; קליפ למטרה טובה, שיר השנה, להיט הקיץ, ולקליפ הפופ הטוב ביותר, כאשר זכתה בראשון מביניהם.
הופעות

ליזו ביצעה את השיר בתוכנית The Late Late Show עם ג'יימס קורדן במרץ 2022. היא ביצעה לראשונה את השיר במלואו בסאטרדיי נייט לייב ב-16 באפריל 2022. ב-28 באוגוסט 2022, ליזו הופיעה עם השיר בטקס פרסי הווידאו קליפים של MTV לשנת 2022, יחד עם שירה "2 Be Loved (Am I Ready)". המגזין בילבורד סקר את מופעי טקס המוזיקה ודירג את הופעתם במקום השביעי.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 21 |  |
|  אוסטרליה | מצעד הסינגלים האוסטרלי | 3 |  |
|  איסלנד | הפלייליסט | 28 |  |
|  איטליה | מצעד הסינגלים האיטלקי | 83 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 9 |  |
|  ארצות הברית | מצעד הדאנס/מיקס שואו אירפליי | 25 |  |
|  ארצות הברית | מצעד שירי ה-R&B/היפ-הופ | 12 |  |
|  ארצות הברית | מצעד 40 שירי המיינסטרים | 18 |  |
|  ארצות הברית | מצעד השירים הקצביים | 23 |  |
|  ארצות הברית | מצעד 40 השירים למבוגרים | 19 |  |
|  ארצות הברית | מצעד ה-R&B/היפ-הופ איירפליי | 40 |  |
|  גרמניה | GfK – טופ 100 | 50 |  |
|  הולנד | מצעד 40 הסינגלים ההולנדיים | 40 |  |
|  הולנד | מצעד 100 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 4 |  |
|  ליטא | AGATA | 6 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 3 |  |
|  פלנדריה | אולטראטופ 50 | 33 |  |
|  קוריאה הדרומית | סירקל צ'ארט | 116 |  |
|  קנדה | קנדה הוט 100 | 8 |  |
|  שוודיה | סוורייטופליסטן | 22 |  |
|  שווייץ | המצעד השווייצרי | 100 |  |
מיקומי שיא > מצעדי סוף שנה

|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |   ‏‏‏  מצעדי סוף שנה (2022)>  |
| --- | --- | --- | --- |
|  ארצות הברית | בילבורד הוט 100 | 12 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 196 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הרדיו | 48 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 14 באפריל 2022 | הזרמת מוזיקה • הורדה דיגיטלית | אטלנטיק • נייס לייף |  |
| איטליה | 15 באפריל 2022 | רדיו איירפליי | האחים וורנר |  |
| ארצות הברית | 18 באפריל 2022 | רדיו שירים עכשוויים למבוגרים | אטלנטיק |  |
| ארצות הברית | 19 אפריל 2022 | רדיו להיטים עכשוויים | אטלנטיק |  |
| ארצות הברית | 19 אפריל 2022 | רדיו קצבי עכשווי | אטלנטיק |  |
| ארצות הברית | 19 אפריל 2022 | רדיו אורבני עכשווי | אטלנטיק |  |
| ארצות הברית | 19 אפריל 2022 | רדיו אורבני עכשווי למבוגרים | אטלנטיק |  |
ABCDEFU

ABCDEFU (מעוצב באותיות קטנות) הוא שיר של הזמרת האמריקאית גייל. הוא יצא לאור ב-13 באוגוסט 2021, בהוצאת חברת התקליטים אטלנטיק. השיר נכתב על ידי גייל ביחד עם שרה דייוויס ודייוויד פיטנג'ר והופק על ידי פיט נאפי. "ABCDEFU" הגיע ל-20 השירים הפותחים בנורווגיה, ל-40 השירים בראש המצעד האוסטרי, האירי והבריטי. בעקבות הפופולריות שצבר השיר ברשת החברתית "טיקטוק", הוא זכה להצלחה מסחרית בשווקים הבינלאומיים.
רקע וכתיבה

"ABCDEFU" היה לשירה הראשון של גייל שיצא לאור לאחר שחתמה על חוזה הקלטות עם אטלנטיק ב-2021. השיר נכתב מנקודת מבטה של גייל לאחר שהייתה במערכת יחסים אלימה, שהשפיעה עליה לרעה.
השיר זכה להצלחה והפך לחלק מהמיינסטרים תוך מספר חודשים לאחר יציאתו. הוא צבר 17 מיליון השמעות בספוטיפיי עד אוקטובר 2021. גייל הוציאה מאז הצלחתו הבינלאומית גרסאות שונות, כולל גרסת הדמו, הגרסה ה"רגועה" והגרסה ה"עצבנית יותר". הצלחתו של השיר התבטאה במצעדים השונים ברחבי העולם.
ניתוח

"ABCDEFU" הולחן באמצעות צלילים המזוהים עם הזרם המינימליסטי של המוזיקה העכשווית. בפזמון מוחלפת המנגינה לקצבית יותר, מלאת כלי נגינה דוגמת גיטרה, תופים ובס.
ביקורת

אפריל ברדאל מהמגזין Tongue Tied טענה כי גייל מבצעת את "ABCDEFU" ממקום כן ומלא רגש.
מיקומי שיא

|   ‏‏‏  מצעדים ודירוגים (2022-2021)> מדינה |   ‏‏‏  מצעדים ודירוגים (2022-2021)> מצעד |   ‏‏‏  מצעדים ודירוגים (2022-2021)> מיקום שיא |   ‏‏‏  מצעדים ודירוגים (2022-2021)>  |
| --- | --- | --- | --- |
|  עולמי | בילבורד גלובל 200 | 1 |  |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 2 |  |
|  איטליה | מצעד הסינגלים האיטלקי | 6 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 8 |  |
|  ארצות הברית | מצעד שירי הרוק & האלטרנטיביים | 2 |  |
|  גרמניה | GfK – טופ 100 | 1 |  |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדיים | 4 |  |
|  הונגריה | Rádiós Top 40 | 4 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 1 |  |
|  יוון | IFPI Greece | 4 |  |
|  ישראל | מדיה פורסט ישראל | 1 |  |
|  ישראל | המצעד הבינלאומי של גלגלצ | 1 |  |
|  ליטא | AGATA | 2 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 3 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 3 |  |
|  צרפת | SNEP | 4 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
מיקומי שיא > מצעדי סוף שנה

|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |   ‏‏‏  מצעדי סוף שנה (2022)>  |
| --- | --- | --- | --- |
|  ארצות הברית | בילבורד הוט 100 | 17 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×3 | 210,000 |
| אוסטריה (IFPI Austria) | פלטינה ×3 | 90,000 |
| ברזיל (Pro-Música Brasil) | פלטינה ×2 | 80,000 |
| קנדה (Music Canada) | פלטינה ×4 | 320,000 |
| דנמרק (IFPI Danmark) | פלטינה | 90,000 |
| צרפת (SNEP) | יהלום | 333,333 |
| גרמניה (BVMI) | זהב ×3 | 600,000 |
| איטליה (FIMI) | פלטינה ×3 | 300,000 |
| ניו זילנד (RMNZ) | פלטינה | 30,000 |
| פולין (ZPAV) | פלטינה ×3 | 150,000 |
| פורטוגל (AFP) | פלטינה ×2 | 20,000 |
| ספרד (PROMUSICAE) | זהב | 30,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×4 | 4,000,000 |